Last saved by: dagmara

81-Сýрат Аттаквийр /Хьарчор/
/Маккахь доьссина , 29 аят ду/
Аллах1а ц1арца дόзадόцуш шортá а , дáимнá а болу къинхéтаман Дá волчу .

1./къéмат де х1уттуш/ Мáлх хьарчийча /цуьнан серлό д1атилийча/ ,
2.Седарчий охьаэгча /даьржича/ , 
3.Лаьмнаш /шайн меттигашкара/ меттаха даьхча ,  
4.Пхόра эмкалш д1атесча , 
5.Дийнаташ /цхьаьна/ д1агулдича ,  
6.Х1ордех ц1е латийча ,  
7.Синош /дог1машца/ вовшех тоьхча ,   
8./дийна доллуш/ Лаьттаха доьллинчу зуд-берé хаьттича : 
9."Муьлхачу къинна дийна иза ?"  
10./массáрнá а шайн/ Тептарш /схьадиллина/ д1аделча , 
11.Стигал /шен меттигéра όзийна/ схьайаьккхича ,  
12./жоьжахатин/ Ц1е д1алатийча ,  
13.Ялсамани /шен ох1лунна/ герга йáлийча ,  
14./т1аккха/ Хиира /х1όр/ синна шá /дуьнéнахь/ динарг /лéлийнарг , шéца шá деанарг/ . 
15.Х1ан-х1á . Ас дуй буу дийнахь къайла довлуш ,  
16.буса гучудовлуш /стигалхула/ лелачу сéдарчашцá а , 
17.Буьйсанцá а , бόда бохьуш йόг1учу /йоьдучу/ , 
18.1уьйренцá а , серло йохьуш йог1учу ,  
19.Баккъаллá а и /къуръáн/ , сийлахьчу геланчан /Жабрáил малийкан юкъарлонца доьссина Дéлан/ къамел ма ду . 
20./шá/ нуьцкъала долуш , 1арша дéна /Дáлла/ гергахь /шен лаккхара/ дарж долуш . 
21./малийкаш/ шéга ладýг1уш , /шá Дéлан дашна/ тéшамé долуш . 
22.И шун накъост /Мухьаммад/ вáц хьéраваьлла /жиний хьý кхетна/ . 
23./Дéлόра/ Бакъ долуш , цунна /Мухьаммадна/ гина и /Жабрáил-малик/ екхначу /сирлачу/ áнахь /шá ма-дарра/ . 
24.Иза ма вац /шéна къуръáнах хуучу/ къайленна т1ехь б1аьрмециг /ву аьлла бехк билла йиш йолуш/ .
25.И /къуръáн/ ма дац , /Дáла/ шéна не1алт аьллачу шайт1ан къамел . 
26.Шу стенга доьлху /х1ара къуръáн дитина/ ?! 
27.И /къуръáн/ ма дац , 1áламашна хьéхам /кхéтам/ бен .  
28.Шá /бакъонна т1ехь/ нисвалар шоьх луучунна . 
29.Шуна /бакъонна т1ехь нисдалар/ луур ма дац , 1áламийн Дáлла - Аллах1ана /шуна и лаам бала/ лиъча бен .  

26.03.2010